Brian Vandenbussche (født d. 24. september 1981 i Blankenberge, Belgien) er en belgisk målmand som spiller for SC Heerenveen i den hollandske Eredivisie. I 2001/2002 sæsonen spillede han sin første kamp i professionel fodbold. Han spillede med Sparta Rotterdam imod Roda JC hvor han kom ind i 2. halvleg efter at Victor Kros havde lavet to store målmandsfejl og Roda JC havde scoret på begge fejl. Der blev scoret 1 mål imod ham. Vandenbussche spillede 2 sæsoner mere for Sparta, og spillede bagefter for SC Heerenveen. I 2006/2007 sæsonen spiller han i UEFA Cuppen's gruppespil for SC Heerenveen. En af SC Heerenveens modstandere er Odense BK.